MS «Estonia»

MS «Estonia» var en stor og moderne bilferge bygd i 1980 av verftet Jos. L. Meyer i Papenburg i Tyskland. Den 28. september 1994 sank den i Østersjøen, og 852 mennesker mistet livet.


== Flere navn og eiere ==
Skipet ble drevet under flere navn og med flere eiere: 

«Viking Sally» fra 1980 til 1990 i trafikk mellom Åbo og Stockholm. Eier Viking Line.
«Silja Star» fra 1991. Eier Silja line.
«Wasa King» fra 1991 til 1993, da det gikk mellom Vasa og Umeå. Eier Wasa line.
MF «Estonia» fra januar 1993. Eier det svensk-estiske shippingselskapet EstLine Marine Company, som også drev fergeruten. EstLine Maritime Company, var halvt estisk statseid og halvt svenskeid av rederiet Nordström & Thulin. MF Estonia gikk fra 1. februar 1993 til forliset i rutetrafikk mellom Tallinn i Estland og Stockholm i Sverige.Etter oppløsningen av Sovjetunionen og jernteppets fall, ble det enklere å reise mellom de nordiske landene og de baltiske statene. Den første overfarten mellom Tallinn og Stockholm fant sted 1. februar 1993. Trafikken pågikk med avganger annenhver dag fra henholdsvis Tallinn og Stockholm. Fergen ble benyttet i hovedsak av svensker og estere, men også av mange nordmenn.


== Forliset ==

Havarikommisjonens rapport publisert i 1997 fastslo at den direkte årsaken til forliset var svikt i låsene på baugporten som gikk i stykker under belastningen av bølgene. Da porten brakk løs fra båten dro den med seg rampen som dekket for åpningen til bildekket bak porten. Dette førte til at vann trengte inn på bildekket som destabiliserte skipet og satte i gang en katastrofal kjede av hendelser som førte til at skipet kantret og sank. Det er fortsatt ubesvarte spørsmål om Estonia forliset etter at den sank i 1994.
I 2019 gjorde Monster Media nye undersøkelser av skipet MS «Estonia» som dannet grunnlag for en TV-serie på fem episoder. De sendte en fjernstyrt undervannsfarkost ned til vraket og fant et stort hull på styrbordsiden av skipet. Dykket ble gjort fra en tysk båt ettersom Tyskland ikke hadde signert den såkalte gravfredavtalen. Etter at det ble funnet nye funn, ble videobevisene sendt inn til den svenske og finske regjeringen, men de avslo i første omgang å foreta nye undersøkelser. To personer som var tiltalt for brudd på gravfredsavtalen, ble frikjent i Göteborgs tingsrätt i 2021 fordi dykkingen hadde skjedd fra et tyskregistrert skip.Det stilles også flere spørsmål om at Estonia fraktet hemmelig militært utstyr som Sovjetunionen ikke likte noe særlig godt. Overlevende på skipet etter forliset i 1994 fortalte til den svenske regissøren at det ble observert militærbiler og lastebiler med militær farge som var på vei inn i Estonia. Det gikk også flere rykter at Sovjetunionen (Russland) hadde advart Estonia om å slutte og frakte militære resurser og de visste om det, dersom de ville fortsette med det kom det til å skje noe, disse ryktene er ikke bekreftet nå idag og man er ikke sikker på at dette stemmer. Etter at serien kom ut på TV, så stiller flere spørsmålet om skipet er blitt truffet av en ubåt fra Sovjetunionen og flere stiller spørsmål om hvorfor Sovjetunionen/Russland signerte gravferdavtalen.
Vraket er beskyttet som gravplass i henhold til finsk, svensk og estisk lov.


== Referanser ==


== Eksterne lenker ==
(en) Estonia (ship, 1980) – kategori av bilder, video eller lyd på Commons 
(en) M/S Estonia – galleri av bilder, video eller lyd på Commons 
(en) MS Estonia – Den internasjonale sjøfartsorganisasjonen